cyanic-selkie/wikianc huggingface dataset:
Νησιά Γκαλαπάγκος
Τα νησιά Γκαλαπάγκος (ισπανικό όνομα: Islas Galápagos, προφέρεται Ίσλας Γαλάπαγος, ισπανική προφορά ΔΦΑ : [ˈislas ɣaˈlapaɣos]) είναι αρχιπέλαγος αποτελούμενο από 13 κύρια ηφαιστειακής προέλευσης νησιά, 6 μικρότερα νησιά, και 107 βράχους και νησάκια. Το αρχιπέλαγος ανήκει πολιτικά στην Δημοκρατία του Ισημερινού, χώρα στη βορειοδυτική Νότια Αμερική. Το πρώτο νησί θεωρείται πως σχηματίστηκε 5 έως 10 εκατομμύρια έτη πριν, ως αποτέλεσμα της τεκτονικής δραστηριότητας. Τα νεότερα νησιά, Isabela (Ισαβέλα) και Fernandina (Φερναντίνα), διαμορφώνονται ακόμα, μέσω της πιο πρόσφατης ηφαιστειακής έκρηξης του 1998. Τα νησιά κατανέμονται γύρω από τον Ισημερινό, 965 χιλιόμετρα (περίπου 600 μίλια) δυτικά του Ισημερινού (0°Ν 91°Δ). Είναι φημισμένα για τον απέραντο αριθμό ενδημικών ειδών τους και τις μελέτες που πραγματοποίησε εκεί το 1835 ο Κάρολος Δαρβίνος, οι οποίες οδήγησαν στη θεωρία της φυσικής επιλογής.
Εξετάζοντας ο Δαρβίνος την πανίδα της περιοχής ανέπτυξε τη θεωρία του σύμφωνα με την οποία η γεωγραφική απομόνωση επηρέασε την απόκλιση των διαφόρων έμβιων ειδών. Για παράδειγμα οι λεγόμενες σπίζες του Δαρβίνου, κατά πάσα πιθανότητα εξελίχθηκαν από ένα κοινό πρόγονο και στη συνέχεια αναπτύχθηκαν σε πολυάριθμα σημεία στα νησιά λόγω έλλειψης ανταγωνισμού από άλλα είδη πουλιών, όπως επίσης τα θαλάσσια ιγκουάνα και οι γιγάντιες χελώνες που βρίσκονται εκεί και είναι άξιες ενδιαφέροντος.
Τα νησιά Γκαλαπάγκος βρίσκονται μια ώρα πίσω από την ώρα Ισημερινού.
Καθεστώς προστασίας
right|280px Αν και η πρώτη νομοθεσία για την προστασία των νήσων Γκαλαπάγκος θεσπίστηκε το 1934 και συμπληρώθηκε το 1936, την δεκαετία του 1950 λήφθηκαν τα σημαντικότερα μέτρα με σκοπό τον έλεγχο πάνω στην εγγενή χλωρίδα και πανίδα. Το 1955, η Διεθνής Ένωση Προστασίας της Φύσης (International Union for the Conservation of Nature) οργάνωσε μια αποστολή με σκοπό τη συγκέντρωση στοιχείων. Δύο έτη αργότερα, το 1957, η UNESCO, σε συνεργασία με την κυβέρνηση του Ισημερινού, έστειλε μια ακόμα ερευνητική ομάδα για να μελετήσει την περιοχή και για να επιλέξει έναν τόπο για έναν δημιουργία ενός ερευνητικού σταθμού. Το 1959, παράλληλα με την επέτειο των εκατό χρόνων από τη δημοσίευση της Καταγωγής των Ειδών του Δαρβίνου, η κυβέρνηση του Ισημερινού ανακήρυξε το 97,5% του εδάφους ως εθνικό πάρκο, εκτός από τις περιοχές που ήταν ήδη κατοικημένες. Τον ίδιο χρόνο, ιδρύθηκε το Ίδρυμα Κάρολος Δαρβίνος (Charles Darwin Foundation), με διεθνή έδρα στις Βρυξέλλες. Οι αρχικοί στόχοι του ήταν να εξασφαλίσει τη συντήρηση των μοναδικών οικοσυστημάτων στις νήσους και να προωθήσει όλες τις απαραίτητες επιστημονικές μελέτες. Η εργασία συντήρησης άρχισε με την καθιέρωση του ερευνητικού σταθμού Charles Darwin το 1964, Κατά τη διάρκεια των πρώτων ετών, τα προγράμματα συντήρησης, όπως η εξόντωση των εισαχθέντων ειδών και η προστασία των εγγενών ειδών, εκτελέσθηκαν από το προσωπικό των σταθμών. Αυτήν την περίοδο, οι περισσότεροι εδρεύοντες επιστήμονες ακολουθούν τους στόχους συντήρησης ενώ η εργασία των περισσότερων επισκεπτών επιστημόνων είναι προσανατολισμένη προς την καθαρή έρευνα. Όταν το εθνικό πάρκο καθιερώθηκε, περίπου 1.000 έως 2.000 άνθρωποι ανταποκρίθηκαν. Το 1972 μια απογραφή που έγινε στο αρχιπέλαγος είχε ως αποτέλεσμα την καταγραφή ενός πληθυσμού 3,488 ανθρώπων. Μέχρι τη δεκαετία του '80, αυτός ο αριθμός είχε ανέλθει εντυπωσιακά σε περισσότερους από 15.000 ανθρώπους, και εκτιμήσεις για το 2004 υπολογίζουν περίπου 20.000 ανθρώπους. Το 1986 ο περιβάλλων ωκεανός αναγνωρίστηκε ως υπό προστασία από την αλιεία και την περαιτέρω ανάπτυξη. Η UNESCO αναγνώρισε τα νησιά Γκαλαπάγκος ως παγκόσμια κληρονομιά το 1978, ενώ αργότερα, το Δεκέμβριο του 2001 αναγνωρίστηκε και ο περιβάλλων ωκεανός. Τα αξιοσημείωτα είδη των νησιών περιλαμβάνουν:
Δείτε επίσης
Γκαλαπαγκος Κατηγορία:Μνημεία Παγκόσμιας Κληρονομιάς στον Ισημερινό
Μέτωπο
μικρογραφία|Μέτωπο άνδρα Στην ανθρώπινη ανατομία, το μέτωπο, ή κούτελο, είναι περιοχή της κεφαλής στο κρανίο. Οι δύο πλευρές του μετώπου σημαδεύονται από την κροταφική κορυφογραμμή, προς τα πάνω οριοθετείται με το επάνω μέρος της κεφαλής, δηλαδή το σημείο φύτρωσης των μαλλιών και κάτω από τη σιαγόνα.
Δομή
Το οστό του μετώπου είναι το πλακώδες τμήμα του μετωπιαίου οστού.
Τα αισθητήρια νεύρα του μετώπου συνδέονται με τον οφθαλμικό κλάδο του νεύρου του τριδύμου και με το τραχηλικό πλέγμα και βρίσκονται μέσα στο υποδόριο λίπος. Ο οφθαλμικός κλάδος του νεύρου του τριδύμου, το υπερφυσικό νεύρο, διαιρείται στο τροχιακό χείλος σε δύο μέρη στο μέτωπο.
Η παροχή αίματος στο μέτωπο γίνεται μέσω του αριστερού και δεξιού υπερκορενωτικού, υπερκροχαλικού και των πρόσθιων διακλαδώσεων της επιφανειακής κροταφικής αρτηρίας.
Παραπομπές
Κατηγορία:Ανθρώπινη κεφαλή και λαιμός Κατηγορία:Χαρακτηριστικά προσώπου
Κατωκοπιά
Η Κατωκοπιά είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο ψευδοκράτος της Τουρκικής Δημοκρατίας Βορείου Κύπρου, με το όνομα Ζουμρούτκιοϊ.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
3. Λίγκα
Η '''3. Λίγκα' (γερμανικά: 3. Liga'') είναι η τρίτη σε ιεραρχία επαγγελματική κατηγορία του γερμανικού ποδοσφαίρου. Συστάθηκε το 2008, γεγονός που την καθιστά την πιο νεότευκτη γερμανική ποδοσφαιρική κατηγορία. Το 2008 και το 2009 συμμετείχαν σ' αυτήν 18 ομάδες, ενώ από το 2010 συμμετέχουν 20.
Διοργάνωση
Οι ομάδες που συμμετέχουν είναι 20 και αγωνίζονται σε έναν όμιλο. Οι δύο πρώτες ομάδες της 3ης Λίγκα προβιβάζονται απευθείας στην 2η Μπούντεσλιγκα και αντικαθίστανται από τις δύο τελευταίες ομάδες αυτής. Η τρίτη της βαθμολογίας αναμετράται σε αγώνες μπαράζ με την 18η (τρίτη από το τέλος) της 2ης Μπούντεσλιγκα.
Οι τρεις τελευταίες ομάδες της 3ης Λίγκα υποβιβάζονται στη Ρεγκιονάλλιγκα, η οποία από τη σεζόν 2012-13 και έπειτα είναι χωρισμένη σε πέντε ομίλους (2008-12 τρεις όμιλοι), τον Βόρειο, τον Βορειοανατολικό, τον Δυτικό, τον Νοτιοδυτικό και της Βαυαρίας. Οι πέντε πρωταθλητές των ομίλων αυτών και ο δευτεραθλητής του ομίλου, του οποίου η περιφέρεια έχει εκάστοτε τα περισσότερα μέλη στην ομοσπονδία, δίνουν αγώνες πλέι-οφ για να αναδειχθούν από τις έξι οι τρεις ομάδες, που θα ανεβούν στην 3η Λίγκα.
Λογότυπο
Το λογότυπο του πρωταθλήματος όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Πρωταθλήματα ποδοσφαίρου τρίτης κατηγορίας στην Ευρώπη Κατηγορία:Ποδοσφαιρικές διοργανώσεις Γερμανίας
Αντιγόνη Γλυκοφρύδη
Βιογραφία
Η Αντιγόνη Γλυκοφρύδη γεννήθηκε στην Αθήνα, όπου και κατοικεί. Αποφοίτησε από τη Δραματική Σχολή του Εθνικού Θεάτρου, όπου εργάστηκε περισσότερα από 20 χρόνια.
Το 1961, συμμετείχε στο θεατρικό έργο Παπαφλέσσας του Σπύρου Μελά στο Κρατικό Θέατρο Βορείου Ελλάδος. Επίσης, στο ίδιο θέατρο έλαβε μέρος στις παραστάσεις Κυρία με τα Άσπρα Γάντια, Προξενήτρα, Φλωρεντινή Τραγωδία, Σαλώμη και Τζον Γαβριήλ Μπόργκμαν. Έπειτα, το 1963 και με το θίασο της Κατερίνας Ανδρεάδη έπαιξε τα έργα του Δημήτρη Ψαθά Χαρτοπαίχτρα και Εμπρός να Γδυθούμε. Από το 1965 έως και το 1986 υπήρξε βασικό μέλος του Εθνικού Θεάτρου, όπου συμμετείχε σε έργα αρχαίου δράματος, κλασικά και σύγχρονα έργα, όπως Τρωάδες, Φοίνισσαι, Εκάβη, Η Τρελή του Σαγιό, Ικέτιδες, Μάκβεθ, Μήδεια, Ο Βυσσινόκηπος, Βάκχαι, Αντιγόνη, Η Τρικυμία, Ιφιγένεια εν Αυλίδι, Ορέστεια, Ιππόλυτος, Οθέλος, Προμηθεύς Δεσμώτης, Αγριόπαπια και άλλα. Συμμετείχε σε πολλές περιοδείες σε όλο τον κόσμο με το Εθνικό Θέατρο σε Κίνα, Ιαπωνία, Αγγλία, Γαλλία, Ρωσία και άλλα.
Την περίοδο 1987 έως 1988 συμμετείχε στο Θέατρο Τέχνης Καρόλου Κουν στα έργα Θεϊκά Λόγια και Αστέρια στον Πρωινό Ουρανό. Το 1990 συμμετείχε στο Θέατρο Πορεία, το 1991 μέχρι το 1993 στο Θέατρο Κάππα και έπαιξε στο Ημερολόγιο της Άννας Φρανκ, το 1995 μέχρι το 1996 στο Θέατρο «Τζένη Καρέζη» στο έργο Ο Επιθεωρητής. Επιπλέον, συμμετείχε και στα θέατρα Λαμπέτη, Βεάκη, Ιλύσσια, Νέο Ριάλτο, Βρετάνια, Βεάκη και άλλα. Στην τηλεόραση, έγινε γνωστή μέσα από τους ρόλους της στα Η Μαύρη Χρυσαλίδα, Βίος Ανθόσπαρτος, Άκρως Οικογενειακόν, Αμαρτίες Γονέων, Μαρία η Άσχημη, Η Πολυκατοικία και άλλα.
Προσωπική ζωή
Υπήρξε παντρεμένη (μέχρι το θάνατό του) με τον Αρχιπλοίαρχο του Πολεμικού Ναυτικού Εμμανουήλ Μαντούβαλο (1937-2011), με τον οποίο ήταν φίλη από τα 15 χρόνια της.
Μαζί απέκτησαν ένα γιο (Ηλίας Μαντούβαλος) και μία κόρη (Τίνη Μαντούβαλου), καθώς και δύο εγγονές από την κόρη τους.
Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Γλυκοφρύδη ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Εξωτερικοί σύνδεσμοι
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Αρτέμης Φάουλ
Με τον τίτλο Αρτέμης Φάουλ (Artemis Fowl) αναφέρεται μια σειρά μυθιστορημάτων επιστημονικής φαντασίας με δόσεις χιούμορ από τον Ιρλανδό συγγραφέα Όουεν Κόλφερ. Έχει κυκλοφορήσει σε 40 χώρες και έχει πουλήσει 8 εκατομμύρια αντίτυπα παγκοσμίως, ενώ σύντομα θα βγει και σε ταινία.
Το κύριο θέμα της είναι οι σχέσεις ανθρώπων και ξωτικών. Συγκεκριμένα ο Αρτέμης ένας ιδιοφυής νεαρός, ο οποίος, αποφασίζει να κλέψει λίγο χρυσάφι από τα ξωτικά για να αποκαταστήσει την περιουσία της οικογένειάς του. Για να το πετύχει αυτό οργανώνει ένα μεγαλοφυές σχέδιο το οποίο όμως δεν υπολόγισε τη δύναμη των ξωτικών.
Στην Ελλάδα η σειρά κυκλοφορεί από τις εκδόσεις Ψυχογιός.
Βιβλία
Τα Χίλια Πρόσωπα
Περιπέτεια στην Αρκτική
Ο Κώδικας της Αιωνιότητας
Η Παγίδα
Το παράδοξο του χρόνου
Ταινία
Η ταινία γυρίζεται από τη Miramax και βγήκε στους κινηματογράφους το 2014.
Εξωτερικοί σύνδεσμοι
Κατηγορία:Ιρλανδικά μυθιστορήματα Κατηγορία:Μυθιστορήματα επιστημονικής φαντασίας
Τακτικά του Λέοντα ΣΤ΄
Τα Τακτικά είναι μία στρατιωτική πραγματεία γραμμένη από τον ή για χάρη του Λέοντα ΣΤ΄ του Σοφού, περί το 895-908 και εκδόθηκε από τον γιο του Κωνσταντίνο Ζ΄ Πορφυρογέννητο.
Βασισμένο σε παλαιότερους συγγραφείς, όπως ο Αιλιανός, ο Ονήσανδρος και το Στρατηγικόν του Αυτοκράτορα Μαυρίκιου, είναι ένα από τα μεγαλύτερα έργα στη Ρωμαϊκή στρατιωτική τακτική, γραμμένο την παραμονή της Ρωμαϊκής "ηλικίας της ανάκτησης". Ο αρχικός τίτλος του είναι "τῶν ἐν πολέμοις τακτικῶν σύντομος παράδοσις". Τα Τακτικά επεξεργάζονται μία μεγάλη ποικιλία θεμάτων, όπως τον σχηματισμό του πεζικού και του ιππικού, ασκήσεις, πολιορκίες και ναυμαχίες. Είναι γραμμένο σε νομική μορφή και αποτελείται από 20 διατάξεις, έναν επίλογο και 12 επιπρόσθετα κεφάλαια, τα οποία επικεντρώνονται σε αρχαίες τακτικές.
Το κείμενο
Το κείμενο των Τακτικών έχει παραδοθεί σε πολλά χειρόγραφα, από τα οποία το ποιο αυθεντικό ανήκει στην εποχή του Λέοντα ΣΤ΄. Ο Αυτοκράτορας αναφέρει ότι ο Χριστιανισμός θα μπορούσε να υιοθετήσει το δόγμα του ιερού πολέμου του Ισλάμ για τις στρατιωτικές του εφαρμογές.
Η έκδοση της αγγλικής μετάφρασης "The Taktika of Leo VI. Text, Translation and Commentary" ([CFHB 49] Dumbarton Oaks, Washington, D.C. 2010), ed. T. Dennis έχει μεταφραστεί από το Φλωρεντινό χειρόγραφο του 10ου αι.
Πηγές
Κατηγορία:Βυζαντινή γραμματεία
Τάλκα
Η Τάλκα (ισπανικά: Talca) είναι πόλη της Χιλής, 201.797 κατοίκων (2002) και πρωτεύουσα της περιφέρειας Μάουλε. Η πόλη είναι σημαντικό βιομηχανικό και εμπορικό κέντρο.
Ιδρύθηκε το 1742 και υπέστη σημαντικές καταστροφές από σεισμούς το 1742, 1928 και το 2010. Το 1818 ο Χιλιανός επαναστάτης Μπερνάρδο Ο' Χίγκινς κήρυξε στην Τάλκα την ανεξαρτησία της Χιλής.
Πηγές
Κατηγορία:Πόλεις της Χιλής Κατηγορία:Κοινότητες της Χιλής
Ιπτάμενος ιατρός
Ο Ιπτάμενος Ιατρός Αεροπορικής Ιατρικής (Ι.Ι.Α.Ι.), όπως είναι γνωστός στην Ελλάδα, και Ιπτάμενος Ιατρός (Flight surgeon), όπως είναι γνωστός διεθνώς, είναι ειδικά εκπαιδευμένος στην Αεροδιαστημική ιατρική αξιωματικός ιατρός της Πολεμικής Αεροπορίας. Στα καθήκοντά του περιλαμβάνονται η επιλογή ιπτάμενου προσωπικού, η αξιολόγηση πτητικής καταλληλότητάς τους, η προληπτική ιατρική, η εκπαίδευση ιπτάμενου προσωπικού στη Φυσιολογία Πτήσεων, η συμμετοχή στις πτήσεις, η αεροδιακομιδή ασθενών, η έρευνα και διάσωση, η αντιμετώπιση αεροϊατρικών περιστατικών και η συμμετοχή στη διερεύνηση αεροπορικών ατυχημάτων.
Κάθε Πτέρυγα Μάχης της Π.Α. διαθέτει τουλάχιστον έναν Ι.Ι.Α.Ι. ο οποίος διαχειρίζεται τα περιστατικά ασθένειας των χειριστών και ασκεί την αεροιατρική κρίση (εάν ένας χειριστής είναι ικανός για πτήση ή όχι), ενώ ταυτόχρονα συμμετέχει στις υπόλοιπες δραστηριότητες της Υγειονομικής Υπηρεσίας της Πτέρυγας.
Ξεχωριστό κομμάτι των υποχρεώσεων του Ι.Ι.Α.Ι είναι η εκπαίδευση των πληρωμάτων σε θέματα αεροπορικής ιατρικής και φυσιολογίας πτήσεων και η έρευνα σε σχετικά θέματα. Για την καλύτερη κατανόηση του περιβάλλοντος της πτήσης ο Ι.Ι.Α.Ι συμμετέχει σε εκπαιδευτικές πτήσεις των Πολεμικών Μοιρών ως πλήρωμα.
Η Ελληνική Πολεμική Αεροπορία διαθέτει το Κέντρο Αεροπορικής Ιατρικής, το οποίο είναι ανεξάρτητη μονάδα αλλά υποστηρίζεται από το 251 Γενικό Νοσοκομείο Αεροπορίας.
Εξωτερικοί σύνδεσμοι
Κατηγορία:Αεροπορική ιατρική Κατηγορία:Πολεμική αεροπορία
Flight surgeon
Αντόνιο Μίλο
Έζησε μέρος της ζωής του στη Βενετία, όπως φαίνεται από τα αρχεία των μελών της Ελληνικής κοινότητας της Βενετίας. Σύμφωνα με το Α' Βιβλίο γάμων 1599-1701 της Ελληνικής Κοινότητας της Βενετίας αναφέρεται ότι κάποιος Αντώνιος Νταμήλος παντρεύτηκε στις 10 Αυγούστου 1599.
Εκτός από χαρτογράφος ήταν πλοηγός και καπετάνιος. Σε ένα ιζολάριο του 1590, αναφέρεται ως Armiralgio al Zante. Σε άλλο ιζολάριο του 1591 αναφέρεται ως Armiralgio in Candia και σε άλλο ως Antonius de Melo Cosmographus
Το έργο του
Συνέταξε πολλούς ναυτικούς χάρτες με μεγάλη λεπτομέρεια, κυρίως του μεσογειακού χώρου. Έχουν βρεθεί περί τα δέκα χειρόγραφα ιζολάρια του τα οποία βρίσκονται στη Βενετία (στη Biblioteca Marciana di Venezia και στο Museo Correr), στη Ρώμη (Biblioteca Nazionale Centrale di Roma), στο Βερολίνο (Staatsbibliothek), στο Λονδίνο (Βρετανική Βιβλιοθήκη) και στη Βαρσοβία. . Τα ιζολάριά του εκτός από τους χάρτες έχουν και περιγραφές νησιών καθώς και εγχειρίδια ναυσιπλοΐας, ενώ το έργο του συνολικά έχει χαρακτηριστική ομοιογένεια. Σε ένα ιζολάριο του 1587 περιέχονται και βυθομετρικές πληροφορίες. Ο ανώνυμος άτλαντας του Μουσείου Correr (Port.39) αποδίδεται πλέον με μεγάλη πιθανότητα στον Αντόνιο.
Βιβλιογραφία
Κατηγορία:Έλληνες χαρτογράφοι
Κατηγορία:Ιταλοί χαρτογράφοι
Monopoly
280px|right
Monopoly ονομάζεται επιτραπέζιο παιχνίδι αγοραπωλησίας ιδιοκτησιών. Εκδίδεται από την εταιρεία Parker σε συνεργασία με την Hasbro. Οι παίκτες συμμετέχουν σε έναν κόσμο οικονομικής δολοπλοκίας και απεμπόλησης με σκοπό να αποκτήσουν πλούτο μέσω οικονομικών δραστηριοτήτων. Το παιχνίδι περιλαμβάνει αγορά και ενοικίαση ιδιοκτησιών με χρήματα του παιχνιδιού, καθώς οι παίκτες περιφέρονται.
Σύμφωνα με την εταιρεία που εκδίδει το παιχνίδι, από τότε που ο Τσαρλς Ντάροου το πατένταρε το 1935, το έχουν παίξει περίπου 750 εκατομμύρια άνθρωποι, καθιστώντας το έτσι "το μεγαλύτερο σε αριθμό παικτών (εμπορικό) επιτραπέζιο στον κόσμο." Στο Βιβλίο των Ρεκόρ Γκίνες, όμως, είχε καταγραφεί πιο νωρίς, το 1999, όπου οι στατιστικές της εταιρείας ανέφεραν ότι ο αριθμός παικτών άγγιξε τα 500 εκατομμύρια.
Ιστορία
Το 1904, η Κουάκερη Ελίζαμπεθ (Λίζι) Μάτζι Φίλιπς δημιούργησε ένα παιχνίδι, μέσω του οποίου ήλπιζε να μπορέσει να εξηγήσει την απλή θεωρία των φόρων του Χένρι Τζωρτζ. Σύμφωνα με αυτή, αν οι άνθρωποι έχουν κέρδη από την περιουσία τους, άσχετα με το μέγεθός της, τελικά όλη η περιουσία θα καταλήξει νομοτελειακά στα χέρια ενός και μόνο ανθρώπου. Το παιχνίδι της, "Το Παιχνίδι του Νοικοκύρη", εκδόθηκε λίγα χρόνια αργότερα. Κάποιοι άλλοι ενδιαφερόμενοι για επιτραπέζια ανακατασκεύασαν το παιχνίδι και μερικοί έφτιαξαν δικές τους σειρές. Η Λίζι από μόνη της πατένταρε μια αναθεωρημένη εκδοχή του παιχνιδιού το 1924, και τότε ήταν που βγήκαν στην αγορά και άλλα παρόμοια επιτραπέζια. Στις αρχές της δεκαετίας του 30 δημιουργήθηκε ένα επιτραπέζιο με το όνομα Monopoly, παρόμοιο με τη σημερινή Monopoly, και πωλούνταν από τους Αδελφούς Πάρκερ και τις μητρικές τους για το υπόλοιπο του 20ού αιώνα ως και τις αρχές του επομένου. Την έκδοση των Αδελφών Πάρκερ τη δημιούργησε ο Τσαρλς Ντάροου. Αρκετοί άνθρωποι έχουν συνεισφέρει στον σχεδιασμό και στην εξέλιξη του παιχνιδιού έως σήμερα, κυρίως από τις μεσοδυτικές Η.Π.Α. και κοντά στην ανατολική ακτή.
Το 1941, η Βρετανική Μυστική Υπηρεσία έβαλε τον Τζον Ουάντιγκτον, τον κατοχυρωμένο κατασκευαστή του παιχνιδιού εκτός Η.Π.Α., να δημιουργήσει μια ειδική έκδοση για τους κρατούμενους από τους Ναζί του Δευτέρου Παγκοσμίου Πολέμου. Μέσα στα παιχνίδια υπήρχαν κρυμμένοι χάρτες, πυξίδες, αληθινά χρήματα και άλλα χρήσιμα αντικείμενα για απόδραση. Μοιράστηκαν στους κρατούμενους από τον Εθνικό Ερυθρό Σταυρό.
right|thumb|200px|Το Παιχνίδι του Νοικοκύρη
Εξαιτίας των μακροχρόνιων δικαστικών διαδικασιών, το νόμιμο κύρος των σημάτων κατατεθέντων των αδελφών Parker στο παιχνίδι δεν είχε αποκατασταθεί μέχρι τα μέσα της δεκαετίας του '80. Η ονομασία του παιχνιδιού παραμένει κατοχυρωμένο σήμα κατατεθέν των αδελφών Parker, όπως και τα συγκεκριμένα σχεδιαστικά στοιχεία. Η τρέχουσα μητρική εταιρεία των Parker, Hasbro, αναγνωρίζει μόνο τον ρόλο του Ντάροου στη δημιουργία του παιχνιδιού. Ο καθηγητής Άνσπακ εξέδωσε ένα βιβλίο σχετικά με τις έρευνές του, με τον τίτλο "Monopoly: η Απάτη των Δισεκατομμυρίων" (The Billion Dollar Monopoly Swindle) που επανεκδόθηκε ως "το σκάνδαλο της Monopoly" (Monopolygate), στο οποίο αναλύει τη γνώμη του πάνω στην σκόπιμη αποσιώπηση της πρώιμης ιστορίας της Monopoly.
Η Μασκότ της Monopoly
Η επίσημη μασκότ του παιχνιδιού είναι ο "Πλούσιος Θείος με τα Σακιά" (Rich Uncle Pennybags), ο οποίος πρωτοεμφανίστηκε στις κάρτες "Εντολής" και "Απόφασης" το 1936. Απ' το 1985, εμφανίζεται στο δεύτερο όμικρον "O" της λέξης Monopoly σαν μέρος του λογότυπου. Η Hasbro "ανέστησε" επίσημα τον χαρακτήρα ως Κύριο Monopoly (Mr. Monopoly) το 1998. 10 χρόνια αργότερα, άλλαξε για άλλη μια φορά εμφάνιση και βρέθηκε πίσω από το λογότυπο του παιχνιδιού.
Ο χαρακτήρας της Μασκότ είναι κατά κάποιον τρόπο βασισμένος στον Μόργκαν.
Κανόνες
Οι παίκτες παίζουν με τη σειρά, αφού έχει αποφασισθεί με τυχαίο τρόπο ποιος θα παίξει πρώτος. Ένας τυπικός γύρος ξεκινάει με τη ρίψη του ζαριού και μετακινώντας το πιόνι με τη φορά των δεικτών του ρολογιού, όσες φορές λένε τα ζάρια. Η αύξουσα απόσταση ενός παίκτη από ένα τετράγωνο υπολογίζεται, ακολουθώντας τη σειρά των τετραγώνων μόνο κατά τη φορά των δεικτών του ρολογιού. Για παράδειγμα, η απόσταση ενός παίκτη από το προηγούμενό του τετράγωνο είναι ο αριθμός των τετραγώνων που θα περάσει αν κινηθεί κατά τη φορά του ρολογιού κι όχι ένα τετράγωνο. Με αυτόν τον κανόνα επιτυγχάνεται ο καθορισμός μίας διαφορετικής απόστασης για κάθε ένα τετράγωνο του ταμπλό από ένα σταθερό σημείο. Εάν ο παίκτης βρεθεί σε κάρτα "Εντολής" ή "Απόφασης", τραβάει την ομώνυμη κάρτα. Εάν βρεθεί σε οικόπεδο χωρίς ιδιοκτήτη, είτε είναι οδός, σταθμός ή εταιρεία, μπορεί να το αγοράσει αντί του ποσού που αναγράφεται. Εάν για κάποιο λόγο δεν μπορεί να το αγοράσει, το οικόπεδο πλειστηριάζεται από την τράπεζα σε αυτόν που θα δώσει την υψηλότερη προσφορά. Εάν το οικόπεδο έχει ιδιοκτήτη και δεν είναι υποθηκευμένο, ο παίκτης πρέπει να του πληρώσει ενοίκιο, οι τιμές του οποίου ποικίλλουν αναλόγως τη γειτονιά που βρίσκεται, είτε κατά πόσο είναι κτισμένη. Εάν ο παίκτης φέρει διπλές, ξαναρίχνει αφού έχει ολοκληρώσει τον γύρο του. Τρεις διπλές ζαριές στη σειρά, όμως, στέλνουν τον παίκτη στη φυλακή. Κατά τη διάρκεια του γύρου, οι παίκτες μπορούν επίσης να αποφασίσουν εάν θα κτίσουν ή θα υποθηκεύσουν την ιδιοκτησία τους. Το κτίσιμο περιλαμβάνει την κατασκευή σπιτιού ή ξενοδοχείου με διαφορετική τιμή και ύψος ενοικίου για κάθε γειτονιά, όμως για να μπορέσει ένας παίκτης να χτίσει, θα πρέπει να έχει στην κατοχή του όλα τα οικόπεδα της γειτονιάς. Το κτίσιμο, επίσης, θα πρέπει να είναι ομοιόμορφο. Δηλαδή, δεν μπορεί να κτιστεί δεύτερο σπίτι σε ένα οικόπεδο, εάν έστω κι ένα από τα υπόλοιπα οικόπεδα της γειτονιάς έχει μόνο ένα. Συνεργασίες δεν επιτρέπονται. Εάν η ιδιοκτησία πρόκειται να υποθηκευτεί, θα πρέπει να έχουν πουληθεί όλα τα κτίσματα. Ο παίκτης παίρνει χρήματα από την τράπεζα για κάθε υποθηκευμένη ιδιοκτησία, τα οποία θα επιστρέψει με τόκο για να τερματίσει την υποθήκη.
Ειδικές Εκδόσεις
Στην Ελλάδα έχουν κυκλοφορήσει εκδόσεις Monopoly με τους παρακάτω τίτλους:
Monopoly παγκόσμια έκδοση
Το 2008 η Parker αποφάσισε να πραγματοποιήσει μια ιδέα που υπήρχε πολύ καιρό στα σχέδια. Αποφάσισαν να δημιουργήσουν την παγκόσμια έκδοση της Monopoly. Τον Ιανουάριο του 2008 ξεκίνησε μια ψηφοφορία για το ποιες χώρες θα μπουν στο ταμπλώ της παγκόσμιας έκδοσης και κράτησε 2 μήνες. Ύστερα από 6 μήνες, τον Αύγουστο του 2008 ανακοινώθηκαν τα αποτελέσματα. Οι πόλεις που τοποθετήθηκαν στο ταμπλώ του παιχνιδιού είναι (ταξινομημένες με βάση την αξία τους): Σε αυτή την έκδοση χρησιμοποιείται νόμισμα Monopoly, όπως και σε κάθε επόμενη έκδοση της Monopoly, σε χιλιάδες και εκατομμύρια και περιλαμβάνει ηλεκτρονική τράπεζα με πιστωτικές κάρτες, όπως και στη "Σύγχρονη Ελλάδα". Το ιδιαίτερο είναι πως τα σπίτια και οι ουρανοξύστες δεν είναι όμοιοι μεταξύ τους, αλλά περιλαμβάνεται μια τυχαία επιλογή από μεγάλη γκάμα σχεδίων κτιρίων από όλον τον κόσμο!. Το παιχνίδι βγήκε στην αγορά το φθινόπωρο του 2008.
Monopoly: Featuring classic and world edition boards
Το φθινόπωρο του 2008, μαζί με την παγκόσμια έκδοση, στην αγορά των βιντεοπαιχνιδιών εισήχθη ο τίτλος Monopoly: Featuring classic and world edition boards, για τις κονσόλες PlayStation 2, Playstation 3 και Xbox 360. Το παιχνίδι περιλαμβάνει δύο ταμπλώ, το κλασικό και αυτό της παγκόσμιας έκδοσης, όμως διαθέτει πάνω από 10 τοποθεσίες παιχνιδιού. Δηλαδή περιλαμβάνει τοποθεσίες όπως το τραπέζι της κουζίνας, παγοδρόμιο, κινέζικο, φουτουριστικό, μπαλκονιού κ.ά. που κάνουν το παιχνίδι διασκεδαστικό και προσδίδουν νόημα. Σε κάθε πίστα, ο κύριος Monopoly με τη νέα του εμφάνιση, επεξηγεί το παιχνίδι και κάνει πιο εύκολη την εξέλιξη του παιχνιδιού. Επιπλέον, σε σύγκριση με την επιτραπέζια έκδοση, προστίθενται μίνι παιχνίδια και διαγωνισμοί π.χ. για την αποφυγή πληρωμής ενός φόρου που σου ζητάει μια κάρτα εντολής, για να αυξήσεις το κέρδος που σου χαρίζει μια κάρτα απόφασης ή ακόμα και να βγεις από τη φυλακή!. Μπορούν να παίξουν 1-4 παίκτες.
Παλαιότερα, είχαν αποπειραθεί παρόμοια βιντεοπαιχνίδια στην Αμερική, χωρίς ιδιαίτερη απήχηση.
Monopoly Streets
Η νέα έκδοση της Monopoly σε βιντεοπαιχνίδι νέας γενιάς φέρει τον τίτλο Monopoly Streets. Δύο χρόνια μετά την πρώτη μετάβαση στον ηλεκτρονικό χάρτη των παιχνιδιών της σημερινής γενιάς, η Monopoly επιτέλους φεύγει από τις δύο διαστάσεις της και μας αποκαλύπτει τον πραγματικό της κόσμο. Το παιχνίδι σε τοποθετεί σε μία αληθινή πόλη με οδούς, οικόπεδα, ξενοδοχεία και χώρους στάθμευσης. Για πρώτη φορά, δίνεται η δυνατότητα στους παίκτες να ζήσουν αληθινές καταστάσεις, κάνοντας βόλτες στους δρόμους, να πηγαίνουν φυλακή και να επισκέπτονται σιδηροδρομικούς σταθμούς. Επιπλέον, για τους κλασικούς παίκτες διατίθεται το αυθεντικό ταμπλώ. Το παιχνίδι κυκλοφόρησε στην ελληνική αγορά τον Δεκέμβριο του 2010.
Ιωάννης Δούκας (μέγας δουξ)
Ο Ιωάννης (π. 1064-1137) ήταν μέλος της Οικογένειας των Δουκών, συγγενής του Βυζαντινού αυτοκράτορα Αλεξίου Α΄ Κομνηνού και ανώτερος στρατιωτικός κατά τη βασιλεία του. Ως κυβερνήτης του Θέματος Δυρραχίου εξασφάλισε τις αυτοκρατορικές κτήσεις στα δυτικά Βαλκάνια εναντίον των Σέρβων. Ορίστηκε μέγας δούκας (ναύαρχος) και ασφάλισε το Αιγαίο από το στόλο του Τζαχά, εμίρη της Σμύρνης· κατέστειλε εξεγέρσεις στην Κρήτη και την Κύπρο και ανακατέλαβε τις πιο πολλές δυτικές ακτές της Μικράς Ασίας για το Βυζάντιο κατά τη νικηφόρα εκστρατεία του 1097. Ο Ιωάννης ήταν από τους πιο αξιόλογους στρατιωτικούς της περιόδου, που με την ικανότητά του και τις επιτυχίες του ενίσχυσε τη Ρωμαϊκή επικράτεια.
Η νεανική ζωή του
Ο Ιωάννης γεννήθηκε π. το 1064 και ήταν ο δευτερότοκος γιος του μεγάλου δομέστικου Ανδρόνικου (γιου του Καίσαρα Ιωάννη) και της Μαρίας Κομητόπουλου, κόρης του Τρόιαν (γιου του Ιβάν Βλάντισλαβ της Βουλγαρίας). Αδέλφια του ήταν ο πρωτοστράτωρ Μιχαήλ, η Ειρήνη, σύζυγος του Αλεξίου Α΄ Κομνηνού και η Άννα, της οποίας δισεγγονός είναι ο Μιχαήλ Η΄ Παλαιολόγος.
Όταν απεβίωσε ο πατέρας του το 1077, ο Ιωάννης παρέμεινε στα κτήματα του πάππου του στη Θράκη και ανατράφηκε από αυτόν. Εκεί έμαθε για την εξέγερση τού Αλεξίου Α΄ εναντίον τού Νικηφόρου Γ΄ Βοτανειάτη (1070-81) και το είπε στον Καίσαρα Ιωάννη. Τότε ξεκίνησαν και προσχώρησαν στις δυνάμεις του Αλεξίου Α΄ στη Σχίζα, όπου εκείνος επίσημα ανακηρύχθηκε Αυτοκράτορας.
Ως μέγας δούκας κατανικά τον Τζαχά στη Μυτιλήνη
Το 1092 επέστρεψε στην Κωνσταντινούπολη και διορίστηκε μέγας δούκας (ναύαρχος) του Στόλου της Ρωμανίας. Είναι ο πρώτος που ξέρουμε με το αξίωμα αυτό, το οποίο υπήρχε από το 1085. Συμμετείχε στη Σύνοδο, που καταδίκασε τον Λέοντα της Χαλκηδόνας. Έπειτα εστάλη να αναμετρηθεί με τον Τζαχά εμίρη της Σμύρνης, που απειλούσε τη θάλασσα εκεί. Ο Τζαχάς ήταν υποτελής των Ρωμαίων, αλλά έφτιαξε δικό του στόλο και λεηλάτησε μερικά νησιά, κατέλαβε ορισμένα, όπως τη Λέσβο (εκτός της Μήθυμνας) και τη Χίο και ανακηρύχθηκε βασιλεύς. Ο Ιωάννης ξεκίνησε με σκοπό της ανακατάληψη της Μυτιλήνης: βάδισε με στρατό κατά μήκος τη ακτής ως απέναντι από το νησί, διαπεραιώθηκε σε αυτό και πολιορκούσε το κάστρο της Μυτιλήνης για τρεις μήνες. Ο στόλος, που με τον Κωνσταντίνο Δαλασσηνό θαλασσοκράτορα (υποναύαρχο) είχε ήδη ελευθερώσει τη Χίο, ερχόταν να τον συναντήσει. Ο Τζαχάς ζήτησε να παραδώσει το νησί με αντάλλαγμα την ασφαλή επιστροφή του στη Σμύρνη· ο Ιωάννης συμφώνησε και ο Τζαχάς με τον στόλο του έφυγε από τη Μυτιλήνη, όμως συνάντησε τον Δαλασσηνό, που του επιτέθηκε. Τα πιο πολλά πλοία του βυθίστηκαν ή αιχμαλωτίστηκαν και ο Τζαχάς μόλις που διέφυγε. Μετά τη νίκη του ο Ιωάννης ενίσχυσε την άμυνα της πόλης και αφού με τον Στόλο του ανέκτησε και τα άλλα νησιά που είχε ο Τζαχάς, επέστρεψε στην Κωνσταντινούπολη.
Η μετέπειτα ζωή του
Δεν αναφέρεται στην Αλεξιάδα μετά την εκστρατεία τού 1097. Αποσύρθηκε σε μονή με το όνομα Αντώνιος. Ένα Τυπικόν ίδρυσης μονής τού 1110-16 τον αναφέρει ζώντα, ενώ το Τυπικόν τού 1136 αναφέρει ρητά ότι είχε αποβιώσει.
Πηγές
Ιωαννης Κατηγορία:Βυζαντινοί του 12ου αιώνα Κατηγορία:Κυβερνήτες του Θέματος Δυρραχίου Κατηγορία:Βυζαντινοί ναύαρχοι
Α.Π.Σ. Εράνη Φιλιατρών
Ο Αθλητικός και Ποδοσφαιρικός Σύλλογος "Εράνη" είναι αθλητικός σύλλογος με έδρα τα Φιλιατρά Μεσσηνίας. Διατηρεί τμήματα ποδοσφαίρου, καλαθοσφαίρισης και σκακιστικό.
Πληροφοριακά στοιχεία
Η Εράνη ιδρύθηκε το 1935 και αναγνωρίστηκε επίσημα το 1947. Έχει χρώματα το πράσινο και το λευκό. Το όνομά της προέκυψε από την Εράνα, αρχαία πόλη της περιοχής της Τριφυλίας.
Ποδόσφαιρο
Από το 1989-90 έχει αγωνιστεί πολλές περιόδους στη Δ΄ Εθνική αλλά και στη Γ΄ Εθνική τη σεζόν 1993-94. Τα τελευταία χρόνια, δηλαδή από το 2010-11, αγωνιζόταν σταθερά στη Δ΄ Εθνική έως τη χρονιά 2012-13 όπου υποβιβάστηκε μία κατηγορία.
Την χρόνια 2013-14 κατάφερε να φτάσει σε έναν ακόμη τελικό του κυπέλλου Μεσσηνίας με αντίπαλο τον Α.Ο. Κυπαρισσίας αλλά δεν κατάφερε να κερδίσει το τρόπαιο.
Την χρονιά 2014-15 εξακολούθησε  να αγωνίζεται στην Α Τοπική όπου και υποβιβάστηκε στην Α1 Τοπική.
Την χρονιά 2015-16 είχε πρωταγωνιστικό ρόλο στην κατηγορία τερματίζοντας πρώτη. Κατέκτησε το πρωτάθλημα και επέστρεψε στην Α Τοπική  έχοντας σε 26 αγώνες 19 Νίκες, 2 Ισοπαλίες και 5 Ήττες.
Την χρονιά 2022-23 κατάφερε μετά από μία εικοσαετία να αναδειχθεί και πάλι πρωταθλήτρια Μεσσηνίας επιστρέφοντας στα σαλόνια της Γ' Εθνικής.
Ποδοσφαιριστές
Από την Εράνη αναδείχθηκαν αρκετοί σπουδαίοι ποδοσφαιριστές, που αγωνίστηκαν σε ομάδες μεγαλύτερων κατηγοριών. Πιο γνωστοί είναι τα ξαδέρφια Λυμπερόπουλοι: { Τον Ιανουάριο 2010 αποφάσισε να σταματήσει το ποδόσφαιρο και να ασχοληθεί με την προπονητική και την αναζήτηση ταλέντων (σκάουτιν). }
Ιστορική αναδρομή
Την αγωνιστική περίοδο 2007-08, οπότε και ο σύλλογος διαγωνίστηκε στη Γ' Κατηγορία, ολοκλήρωσε τις αγωνιστικές του υποχρεώσεις στην 3η θέση. Την επόμενη χρονιά, 2008-09, εντάχθηκε στο δυναμικό της Β' Κατηγορίας, ισοβαθμώντας στη 10/11/12η θέση με τον Πήγασο Μάνης και τον Α.Π.Ο.Ε.Λ. Μολάων.
Την αγωνιστική περίοδο 2013-14, στα πλαίσια του Πρωταθλήματος της Β' Κατηγορίας, η Εράνη αντιμετώπισε 15 συλλόγους, τερματίζοντας στην 11/12η θέση από κοινού με το Βλαχιώτη.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2022-23, ο Α.Π.Σ. Εράνη Φιλιατρών διαγωνίζεται στην Α τοπική κατηγορία Μεσσηνίας.
Κωνσταντίνος Κουρόπουλος
Ο Κωνσταντίνος Κουρόπουλος γεννήθηκε στην Αθήνα το 1895. Σπούδασε πολιτικός μηχανικός και τελείωσε τις σπουδές του στο Εθνικό Μετσόβιο Πολυτεχνείο το 1917, επίσης σπούδασε στο Ελβετικό Ομοσπονδιακό Ινστιτούτο Τεχνολογίας της Ζυρίχης. Δραστηριοποιήθηκε κυρίως στον στατικό σχεδιασμό κτιρίων και αστικών κατοικιών την εποχή του μεσοπολέμου στην Αθήνα, εκτός από πολιτικός μηχανικός ήταν εξειδικευμένος τοπογράφος, πολεοδόμος και γεφυροποιός. Την περίοδο 1924 - 1929 ήταν συνιδρυτής της τεχνικής εταιρείας "Κ. Κουρόπουλος - Κ. Κωττάκης και Σια".
Στατικός σχεδιασμός και αρχιτεκτονική.
Το χαρακτηριστικότερο γνώρισμα του στατικού σχεδιασμού που εφάρμοσε ο Κωνσταντίνος Κουρόπουλος ήταν η ύπαρξη φέροντος οργανισμού μέσω της τοποθέτησης μεταλλικών δοκαριών έδρασης προς τον σχηματισμό συμμετρικότητας στις οροφές των κτιρίων. Αυτό το γνώρισμα προσέφερε μια αισθητική και αρχιτεκτονική θεώρηση του στατικού σχεδιασμού για το εσωτερικό ενός κτιρίου. Εξωτερικά η αρχιτεκτονική του χαρακτηρίζεται από την εφαρμογή ήπιων εκλεκτικιστικών τάσεων της περιόδου 1900-1920 στην Ελλάδα.
Περίοδος 1917-1940.
Από το 1920 και μετά δραστηριοποιήθηκε ως ιδιώτης και εργολήπτης ελεύθερος επαγγελματίας. Αρχικά ήταν μηχανικός στην κατασκευαστική εταιρεία Paul - Piketty στο Παρίσι. Αργότερα ως συνιδρυτής και ιδρυτής της τεχνικής εταιρείας που είχε, ανέλαβε στην Αθήνα τον σχεδιασμό και την εκπόνηση μελετών για την ανέγερση δεκάδων κτιρίων όπως μονοκατοικίες και διπλοκατοικίες στις περιοχές του Κολωνακίου, των Εξαρχείων και του ευρύτερου κέντρου. Εκείνο το διάστημα εργάστηκε ως συνεργάτης με άλλους μηχανικούς για τον σχεδιασμό και επίβλεψη έργων υποδομής της πόλης και την ανέγερση κτιρίων για να στεγαστούν δημόσιες υπηρεσίες και φορείς. Από το 1930 ασχολήθηκε με τον σχεδιασμό και την ανέγερση πολυκατοικιών. Η αρχιτεκτονική του επηρεάστηκε από το γνωστό μοντέρνο κίνημα του '30 και προσαρμόστηκε στα νέα δεδομένα για την εποχή εκείνη. Το 1936 είχε εργαστεί για μικρό χρονικό διάστημα ως επιβλέπων ενός μέρους των εργασιών κατά την ανέγερση του μεγάρου του μετοχικού ταμείου του στρατού.
Κατοχική - μεταπολεμική περίοδος.
Στην κατοχική περίοδο η οικοδομική δραστηριότητα μειώθηκε, ο Κωνσταντίνος Κουρόπουλος έφυγε στον Καναδά. Εκεί δραστηριοποιήθηκε στον πολεοδομικό σχεδιασμό ορισμένων περιοχών, ενώ είχε συμμετάσχει και στον σχεδιασμό φράγματος μαζί με άλλους μηχανικούς. Το 1949 ιδρύει στο Κεμπέκ την εταιρεία Cosmos Company Ltd, αργότερα στάλθηκε στο Μόντρεαλ για να εκπονήσει μελέτη πολεοδομικού σχεδιασμού στην περιοχή Ville de Saint-Laurent, η μελέτη του εγκρίθηκε από τις αρχές και στην περιοχή εκείνη μεταφέρθηκε το κολέγιο του Saint-Laurent. Τις δεκαετίες του 50-60 επιστρέφει στην Αθήνα όπου συνεχίζει την επαγγελματική του ενασχόληση.
Έργα
Ορισμένα από τα κτίρια που σχεδιάστηκαν στην μεσοπολεμική περίοδο έχουν κατεδαφιστεί. Παρόλα αυτά, υπάρχουν αρκετά έργα τα οποία ανέλαβε είτε αποκλειστικά είτε σε συνεργασία με άλλους μηχανικούς. Μερικά από τα κτίρια που υπάρχουν ακόμα :
''' Δημόσια κτίρια και έργα μεγάλης κλίμακας. '''
Ντέρεκ Σπενς
Ο Ντέρεκ Γουίλιαμ Σπενς (Derek Spence) είναι πρώην διεθνής επιθετικός ποδοσφαιριστής από τη Β. Ιρλανδία.
Κωνσταντίνος Κουρόπουλος
Έργα
Μέγαρο μετοχικού ταμείου του στρατού. Ανέλαβε μέρος των οικοδομικών εργασιών.
Ντέρεκ Σπενς
Ποδοσφαιρικό βιογραφικό
Ο Ντέρεκ Σπενς γεννήθηκε στις 18 Ιανουαρίου 1952 στο Μπέλφαστ της Β. Ιρλανδίας. Την ποδοσφαιρική του καριέρα ξεκίνησε από την Κρουσέιντερς της πατρίδας του. Το 1971 ήρθε στην Αγγλία και υπέγραψε στην Όλνταμ Αθλέτικ. Αγωνίστηκε μία σεζόν με λίγες συμμετοχές και μεταγράφηκε στην Μπέρι. Εκεί έπαιξε πέντε περιόδους, τις περισσότερες από κάθε άλλη ομάδα στην καριέρα του. Σε 140 παιχνίδια σημείωσε 44 γκολ. Εν τω μεταξύ είχε γίνει διεθνής με την Εθνική Ελπίδων της πατρίδας του κι από το 1975 με την Εθνική Ανδρών, κυρίως ως αναπληρωματικός.
Κωνσταντίνος Κουρόπουλος
Έργα
Στρατώνες στο Γουδί.
Ντέρεκ Σπενς
Ποδοσφαιρικό βιογραφικό
Το 1976-77 αγωνίστηκε στην Μπλάκπουλ, η οποία υποβιβάστηκε. Επίσης, ο Σπενς τραυματίστηκε και έχασε την προετοιμασία της ομάδας. Τότε προτίμησε να φύγει στην Ελλάδα, όπου αγωνίστηκε με επιτυχία στον Ολυμπιακό για μια σεζόν σημειώνοντας μερικά σημαντικά γκολ. Το 1978 επέστρεψε στην Μπλάκπουλ, στην οποία αγωνίστηκε δύο σεζόν. Ταυτόχρονα κέρδισε μια θέση βασικού στην εθνική ομάδα, στην οποία έπαιξε 29 φορές και σημείωσε 3 γκολ.
Τα επόμενα δύο χρόνια (1980-82) έπαιξε στη Σάουθεντ με ιδιαίτερη επιτυχία αλλά παραδόξως δεν επιλέχτηκε στην ομάδα της Βόρειας Ιρλανδίας για τα τελικά του Παγκοσμίου Κυπέλλου 1982 από τον προπονητή Μπίλι Μπίνγκαμ.
Κωνσταντίνος Κουρόπουλος
Έργα
Τράπεζα Αθηνών.
Ντέρεκ Σπενς
Ποδοσφαιρικό βιογραφικό
Στη συνέχεια, αγωνίστηκε για λίγους μήνες σε διάφορες ομάδες, όπως την ολλανδική Σπάρτα Ρότερνταμ, την Σι-Μπι (See Bee) του Χονγκ Κονγκ, για να τερματίσει την επαγγελματική καριέρα του στην Μπέρι το καλοκαίρι 1983 σε ηλικία 31 έτους. Στη συνέχεια της σεζόν 1983-84 συνέχισε να αγωνίζεται στην ημιεπαγγελματική Oldham Dew στη North-West Counties League.
Κωνσταντίνος Κουρόπουλος
Έργα
Διδακτήρια - άσυλο Παρνασσού.
Ντέρεκ Σπενς
Ποδοσφαιρικό βιογραφικό
Συνολικά στα αγγλικά επαγγελματικά πρωταθλήματα αγωνίστηκε σε 348 ματς και πέτυχε 98 γκολ, στο ελληνικό πρωτάθλημα σε 21 ματς (6 γκολ), ενώ έπαιξε ακόμα σε 50 αγώνες (17 γκολ) διοργανώσεων κυπέλλων. Για τις σεζόν που έπαιξε σε άλλα πρωταθλήματα δεν υπάρχουν στοιχεία.
Κωνσταντίνος Κουρόπουλος
Έργα
Μέγαρο Singer.
Ντέρεκ Σπενς
Μετέπειτα πορεία
Όταν σταμάτησε να αγωνίζεται, ο Σπενς αρχικά έζησε στο Walmersley, κοντά στο Μπέρι κι έπειτα στο Hambleton του Lancashire, όπου διατηρούσε επιχειρήσεις. Όμως, δεν ξέχασε το ποδόσφαιρο. Δημιούργησε μια Σχολή Προπονητών κι ένα Sportslink (αθλητικό διαδικτυακό τόπο). Το 1990 ανέλαβε υπεύθυνος στο Σύλλογο Φιλάθλων της Μπλάκπουλ, θέση που κατέχει ακόμη.
Κωνσταντίνος Κουρόπουλος
Έργα
''' Οικίες και ιδιωτικά κτίρια. '''
Ντέρεκ Σπενς
Πηγές
Κατηγορία:Επιθετικοί ποδοσφαιριστές Κατηγορία:Βορειοϊρλανδοί ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Εθνικής Βορείου Ιρλανδίας Κατηγορία:Ποδοσφαιριστές Μπέρι ΦΚ Κατηγορία:Ποδοσφαιριστές Μπλάκπουλ ΦΚ Κατηγορία:Ποδοσφαιριστές Σάουθεντ Γιουνάιτεντ Κατηγορία:Ποδοσφαιριστές Όλντχαμ Αθλέτικ Κατηγορία:Ποδοσφαιριστές Κρουσέιντερς ΦΚ Κατηγορία:Ποδοσφαιριστές Σπάρτα Ρότερνταμ Κατηγορία:Ποδοσφαιριστές Χονγκ Κονγκ Ρέιντζερς Κατηγορία:Ποδοσφαιριστές Σι Μπι
Κωνσταντίνος Κουρόπουλος
Έργα
Πατριάρχου Ιωακείμ 44.
Πλουτάρχου 32 και Πατριάρχου Ιωακείμ 45, (η λεγόμενη πολυκατοικία Κουρόπουλου).
Χάρητος 25.
Σκουφά 16 και Ηρακλείτου (Αρχιτεκτονικά του Ε. Λαζαρίδη).
Ρηνείας 3.
Τοσίτσα 9 (Προσθήκες και μετατροπές).
Τοσίτσα 11 (Στατικα). .
Καλλιδρομίου 58 και Ανεξαρτησίας (Στατικά).
Παραπομπές
Κατηγορία:Έλληνες πολιτικοί μηχανικοί
Κλεψύδρα Αθηνών
Με το όνομα Κλεψύδρα Αθηνών φέρεται, από πολλούς ιστορικούς, αρχαιότατη πηγή της Ακρόπολης της Αθήνας που υφίσταται και σήμερα.
Ο Ησύχιος την αποκαλεί «κλεψίρρυτον» επειδή το νερό της για κάποια διαστήματα ρέει υπόγεια. Αρχαίοι σχολιαστές αναφέρουν ότι το πραγματικό της όνομα ήταν Εμπεδώ αλλά ονομάστηκε «κλεψύδρα» επειδή άλλοτε ξεχείλιζε και άλλοτε το νερό της εξαφανιζόταν. Ο ιστορικός Ίστρος μνημονεύει και συνδυασμό με μετεωρολογική παρατήρηση, ότι, όπως ο Νείλος στην Αίγυπτο και η πηγή της Δήλου, έτσι και το νερό της κλεψύδρας των Αθηνών υψώνονταν και ξεχείλιζε όταν έπνεαν οι ετήσιοι άνεμοι, και εξαφανιζόταν όταν εκείνοι έπαυαν. Άλλος αρχαίος σχολιαστής μνημονεύει πως η πηγή αυτή είναι απύθμενος και το νερό της υφάλμυρο. Τέλος ο Παυσανίας περιγράφει την πηγή μετά από αυτοψία: «Καταβάσι δε ουκ εις την κάτω πόλιν, αλλ΄ όσον υπό τα Προπύλαια, πηγή τε ύδατος έστι και πλησίον Απόλλωνος ιερόν εν σπηλαίω».
Πράγματι, σήμερα, αυτή η πηγή έχει εντοπιστεί και βρίσκεται στη βορειοδυτική πλευρά του βράχου της Ακρόπολης, πίσω από το μνημείο του Αγρίππα, που είναι βαθιά στο έδαφος και που μπορεί να κατέβει κανείς με υπόγεια σκάλα 69 βαθμίδων. Η σκάλα αυτή καταλήγει σε υπόγειο εκκλησία των Αγίων Αποστόλων στην οποία και υπάρχει φρέαρ με μαρμάρινο στόμιο επιπλέον βάθους 10 μέτρων. Στον πυθμένα του φρεάτιου αυτού εντοπίζεται νερό της αρχαίας πηγής που τους καλοκαιρινούς μήνες μπορεί να λιγοστεύει, αλλά ποτέ δεν στερεύει.
Στους πολύ αρχαίους χρόνους η πηγή αυτή ήταν μέσα στον περιτειχισμένο χώρο της Ακρόπολης. Κατά τους κλασικούς όμως χρόνους έμεινε εκτός της οχυρωματικής ζώνης, που όμως περιελήφθηκε μόλις το 1822 όταν ο Οδυσσέας Ανδρούτσος έκτισε προμαχώνα πέριξ αυτής για εξασφάλιση νερού σε περίπτωση πολιορκίας. Και πράγματι χρησίμευσε για τέτοιο σκοπό το 1826 από την οποία οι πολιορκημένοι τότε Έλληνες αντλούσαν περίπου 1600 οκάδες νερού ημερησίως.
Εξωτερικοί σύνδεσμοι
Κατηγορία:Ακρόπολη Αθηνών Κατηγορία:Πηγές της Ελλάδας
Ιωνία ΙΙ (επίτακτο)
Το επίτακτο πλοίο «Ιωνία ΙΙ» ανήκε στην εταιρεία Πανελληνίου Ατμοπλοΐας.
Χρησιμοποιήθηκε κατά τη διάρκεια του πολέμου του 1897 και στους Βαλκανικούς Πολέμους του 1912-1913. Αρχικά χρησιμοποιήθηκε ως οπλιταγωγό και στη συνέχεια, κατά τη διάρκεια των πολέμων 1912-1913, ως νοσοκομειακό.
Ιωνια 2
March On, Bahamaland
March On, Bahamaland είναι ο εθνικός ύμνος της νησιωτικής χώρας Μπαχάμες. Συνθέτης είναι ο Τίμοθι Γκίμπσον, ο οποίος έγραψε και τους στίχους. Καθιερώθηκε το 1973, όταν η χώρα απέκτησε την ανεξαρτησία της από το Ηνωμένο Βασίλειο.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα των Μπαχαμών
Πηνελόπη Κουγιανού-Γκόλντμπεργκ
Η Πηνελόπη («Πένυ») Κουγιανού-Γκόλντμπεργκ (Pinelopi Koujianou Goldberg, γενν. 1963) είναι Ελληνοαμερικανίδα οικονομολόγος, καθηγήτρια των Οικονομικών στο Πανεπιστήμιο Γέιλ και από το 2018 Επικεφαλής Οικονομολόγος της Παγκόσμιας Τράπεζας.
Βιογραφικά στοιχεία
Η Πηνελόπη Κουγιανού γεννήθηκε στην Αθήνα και, μολονότι εισάχθηκε πρώτη στο Οικονομικό Τμήμα του Πανεπιστημίου Αθηνών, πραγματοποίησε τις σπουδές της στα Οικονομικά στο Πανεπιστήμιο του Φράιμπουργκ, στη Γερμανία. Στη συνέχεια εξεπόνησε τη διδακτορική διατριβή της στο Πανεπιστήμιο Στάνφορντ με υποτροφία του Ιδρύματος Ωνάση, παίρνοντας το διδακτορικό της το 1992. Σήμερα διατηρεί διπλή υπηκοότητα, της Ελλάδας και των ΗΠΑ.
Δίδαξε ως επίκουρη καθηγήτρια στο Πανεπιστήμιο Πρίνστον και εργάστηκε ως καθηγήτρια στο Πανεπιστήμιο Κολούμπια έως το 2001. Από το 2001 μέχρι το 2007 δίδαξε στο Γέιλ, ενώ την περίοδο 2007-2010 επέστρεψε με έδρα καθηγητή στο Πανεπιστήμιο του Πρίνστον. Υπήρξε η πρώτη γυναίκα που πήρε ποτέ τη θέση του αρχισυντάκτη στο περιοδικό American Economic Review, ένα από τα κορυφαία επιστημονικά περιοδικά οικονομικής έρευνας παγκοσμίως, θέση που διατήρησε μέχρι το 2017.
Οι δεκάδες δημοσιεύσεις της επικεντρώνονται σε θέματα εφαρμοσμένης μικροοικονομικής θεωρίας, διεθνούς εμπορίου και βιομηχανικής οργανώσεως. Πιο πρόσφατα έχει μελετήσει την επίδραση της φιλελευθεροποιήσεως του εμπορίου πάνω στην ανάπτυξη και την κατανομή εισοδήματος, καθώς και τα αποτελέσματα της επιβολής των δικαιωμάτων διανοητικής ιδιοκτησίας σε αναπτυσσόμενες χώρες.
Επικεφαλής Οικονομολόγος της Παγκόσμιας Τράπεζας
Στις 27 Απριλίου 2018 η Πηνελόπη Κουγιανού-Γκόλντμπεργκ επιλέχθηκε ως η επόμενη Επικεφαλής Οικονομολόγος της Παγκόσμιας Τράπεζας. , καθιστάμενη έτσι το πρώτο ελληνικής καταγωγής πρόσωπο που καταλαμβάνει αυτή την κορυφαία θέση μετά τη δημιουργία της το 1972, και τη δεύτερη μόλις γυναίκα μετά την Ανν Όσμπορν Κρούγκερ. Επιφανείς οικονομολόγοι έχουν υπηρετήσει από αυτή τη θέση κατά το παρελθόν, με γνωστότερο ίσως τον Τζόζεφ Στίγκλιτς. Η Κουγιανού-Γκόλντμπεργκ θα αναλάβει καθήκοντα σε αυτή τη θέση τον Νοέμβριο του 2018, διαδεχόμενη τους Shanta Devarajan (που ασκεί προσωρινά τα καθήκοντα) και Πωλ Ρόουμερ. Μέχρι τότε θα διδάσκει στο Πανεπιστήμιο Γέιλ.
Μέλος εταιρειών και Ακαδημιών
Η Κουγιανού-Γκόλντμπεργκ είναι εταίρος της Οικονομετρικής Εταιρείας, ερευνητικός πανεπιστημιακός εταίρος (Faculty Research Associate) του Εθνικού Γραφείου Οικονομικών Ερευνών, μέλος της διοικήσεως του Γραφείου Ερευνών και Οικονομικής Αναλύσεως της Ανάπτυξης (BREAD), αλλά και Research Affiliate του Κέντρου Διεθνούς Αναπτύξεως (IGC) της Σχολής Οικονομικών του Λονδίνου. Μεταξύ άλλων διακρίσεων, έχει τιμηθεί το 2003 με το βραβείο του Ιδρύματος Μποδοσάκη για τις Κοινωνικές Επιστήμες, το οποίο απονέμεται σε ερευνητές ελληνικής ιθαγένειας κάτω των 45 ετών.
Η Κουγιανού-Γκόλντμπεργκ είναι επίσης ακαδημαϊκός, ως μέλος της Αμερικανικής Ακαδημίας Τεχνών και Επιστημών
Εξωτερικοί σύνδεσμοι
Κατηγορία:Αμερικανοί οικονομολόγοι Κατηγορία:Έλληνες οικονομολόγοι Κατηγορία:Ελληνοαμερικανοί επιστήμονες
Γαλάξια
Τα Γαλάξια ήταν αρχαία γιορτή που τελούνταν στην Αθήνα κατά το μήνα Ελαφηβολιώνα προς τιμήν της Μεγάλης Μητέρας Ρέας-Κυβέλης.
Κατά την ημέρα της γιορτής θυσίαζαν οι έφηβοι και προσέφεραν χρυσό δοχείο αξίας 100 δραχμών. Επίσης προσφερόταν σαν γεύμα γαλαξίας, δηλαδή πολτός από γάλα και κρίθινο αλεύρι, ενώ μέρος του γινόταν σπονδή προς τη θεά.
Άλλες γιορτές
Η γιορτή τελούνταν επίσης στο Ισμήνιο των Θηβών, στο Γαλάξιο Ιερό της Βοιωτίας και στη Δήλο. Στο δηλιακό ημερολόγιο, μάλιστα, ο αντίστοιχος μήνας του αττικού Ελαφηβολιώνα ονομαζόταν Γαλαξιών.
Εξωτερικοί σύνδεσμοι
Κατηγορία:Αρχαίες ελληνικές εορτές Κατηγορία:Αρχαίες αθηναϊκές εορτές
Ίωνας
Ο Ίων ή Ίωνας ήταν βασιλιάς και ιδρυτής της πόλης Ελίκης στην Αχαΐα, γενάρχης των Ιώνων.
Ο Ίωνας ήταν γιός του Ξούθου και της συζύγου του Κρέουσας, κόρης του Ερεχθέα, ενώ κατ' άλλους πατέρας του ήταν ο Απόλλωνας. Έφτασε στην περιοχή κατά τη διάρκεια της βασιλείας του Σελινούντα. Νυμφεύτηκε την κόρη εκείνου Ελίκη και διαδέχτηκε τον Σελινούντα στον θρόνο. Έκτισε την πόλη Ελίκη δίνοντάς της το όνομα της γυναίκας του, και την έκανε πρωτεύουσα τού βασιλείου του· έκτισε τον ναό του Ελικώνιου Ποσειδώνα. Σύμφωνα με τον Αριστοτέλη, στη προσπάθεια των χωριών της Αττικής για πολιτική ένωση, αντιτάχθηκε η Ελευσίνα. Στον πόλεμο που ακολούθησε, διορίστηκε πολέμαρχος ο Ίωνας και οδήγησε τους Αθηναίους σε νίκη, διότι -όπως αφηγείται ο Αριστοτέλης - "μερικοί από τους βασιλείς της εποχής αποδείχθησαν μαλθακοί στα πολεμικά". Υπήρξε ο πρώτος πολέμαρχος και εγκαινιάστηκε με αυτό το τρόπο ο θεσμός του πολέμαρχου· σε μάχη που έγινε κοντά στην Ελευσίνα, σκοτώθηκε.
Παραπομπές
Κατηγορία:Δήμος Διακοπτού Κατηγορία:Μυθικοί βασιλείς της Αχαΐας
Σχολή Τεθωρακισμένων
μικρογραφία|240x240εσ|Έμβλημα Σχολής Τεθωρακισμένων Η Σχολή Τεθωρακισμένων (ΣΤΘ) του Ελληνικού Στρατού υπάγεται στη διεύθυνση Ιππικού και Τεθωρακισμένων του ΓΕΣ. Δημιουργήθηκε το 1945 αρχικά σε εγκαταστάσεις της περιοχής σταθμού Λαρίσσης στην Αθήνα. Μετά από διάφορες μετακινήσεις συγκροτήθηκε τελικά στο Γουδή, στη σημερινή έδρα της Ανώτατης Στρατιωτικής Διοίκησης Υποστήριξης Στρατού (πρώην Στρατιωτική Διοίκηση Αθηνών), και παρέμεινε εκεί ως τον Ιούλιο του 1975, όπου και μεταφέρθηκε μαζί με το ΚΕΤΘ (Κέντρο Εκπαίδευσης Τεθωρακισμένων) στον Αυλώνα, σε μια έκταση 7.5 χιλιάδων στρεμμάτων.
Αν και στον ίδιο χώρο με το ΚΕΤΘ, η Σχολή Τεθωρακισμένων είναι απόλυτα ανεξάρτητη με δική της Διοίκηση, εγκαταστάσεις και πρόγραμμα εκπαιδεύσεως. Στόχος η εκπαίδευση και η κατάρτιση στην τεχνική και τακτική τους Μονίμους και Εφέδρους Αξιωματικούς Τεθωρακισμένων και τους Μόνιμους Υπαξιωματικούς του Όπλου.
Ιστορία
Τον Αύγουστο του 1861, ιδρύθηκε και οργανώθηκε το Εκπαιδευτικό Κέντρο Ιππικού με την επωνυμία Ιπποδρόμιο Φρουράς Αθηνών με έδρα την Αθήνα και το 1926 μετονομάσθηκε σε Σχολή Εφαρμογής Ιππικού.
Το 1935 συγκροτήθηκε η Σχολή Εφέδρων Αξιωματικών με έδρα την Αθήνα, η οποία το 1937 εντάχθηκε στη Σχολή Εφαρμογής Ιππικού με έδρα την Λάρισα.
Τον Δεκέμβριο του 1940, συγκροτήθηκε η Σχολή Αρμάτων, σε αντικατάσταση της Σχολής Εφαρμογής Ιππικού, με έδρα την Αθήνα.
Το έτος 1945, λειτούργησε στο Γουδί, η Σχολή Τεθωρακισμένων, προερχόμενη από την τέως Πτέρυγα Τεθωρακισμένων του Γενικού Κέντρου Εκπαιδεύσεως Αξιωματικών (ΓΚΕΑ).
Το έτος 1946 συγκροτήθηκε το Κέντρο Εκπαιδεύσεως Τεθωρακισμένων (ΚΕΤ) στο Γουδί, στο οποίο και ενσωματώθηκε η Σχολή Τεθωρακισμένων. Στην συνέχεια ΚΕΤ και Σχολή, μεταφέρθηκαν στις Αχαρνές. Το 1954 το ΚΕΤ μεταστάθμευσε στο Γουδί, όπου και ανασυγκροτήθηκε. Το έτος 1971 μετονομάζεται σε ΚΕΤΘ.
Το έτος 1975 το Κέντρο Εκπαιδεύσεως Τεθωρακισμένων και η Σχολή μετασταθμεύουν στο Στρατόπεδο «Επιλάρχου Μελίδη Γεωργίου», στον Αυλώνα Αττικής. Από τότε και μέχρι τον Ιούνιο του 2008, η Σχολή παραμένει ενταγμένη στο Κέντρο Εκπαιδεύσεως Τεθωρακισμένων, με την ονομασία Σχολή Αξιωματικών Τεθωρακισμένων (ΣΑΤΘ).
Φοίτηση στην Ίλη Υ.Ε.Α.
Η φοίτηση στη Σχολή για τους ΥΕΑ είναι τετράμηνης διάρκειας και αυστηρής εκπαίδευσης και πειθαρχίας. Χωρίζεται στις εξής περιόδους:
Σύμφωνα με τον Κανονισμό Λειτουργίας του Στρατεύματος, κανένας μαθητής Αξιωματικός δεν μπορεί να διοικηθεί από Υπαξιωματικό, έτσι οι Υπαξιωματικοί επιλέγονται από τους ίδιους τους μαθητές. (1 επιλοχίας Αρχηγός, 1 λοχίας Υπαρχηγός, 2 λοχίες και 10 δεκανείς. Οι ικανότεροι αναλαμβάνουν και καθήκοντα αρχιεκπαιδευτού και εκπαιδευτών οι οποίοι θα είναι και αποκλειστικά υπεύθυνοι για την εκπαίδευση των συμμαθητών τους καθώς και των νέων Υ.Ε.Α. Η Ιεραρχία αποτελείται από τον Διοικητή της Σχολής, τον Υποδιοικητή, τον διοικητή της Ίλης Υ.Ε.Α, τους Αξιωματικούς ουλαμαγούς, τον επιλοχία Αρχηγό, τον λοχία Υπαρχηγό, τους δύο λοχίες, τους βαθμοφόρους δεκανείς, τους Υ.Ε.Α Β', τους Υ.Ε.Α Α'.
Μετά το πέρας της εκπαίδευσης τους και την ονομασία τους σε Δ.Ε.Α. τοποθετούνται στις Μονάδες εκστρατείας όπου ασκούν τα καθήκοντα του Ουλαμαγού Μέσων Αρμάτων.
Ένα μήνα πριν την απόλυσή τους ονομάζονται Ανθυπίλαρχοι και εντάσσονται στην εφεδρεία.
Παραπομπές
Κατηγορία:Ελληνικός Στρατός Κατηγορία:Στρατιωτικές σχολές στην Ελλάδα
Εθνική Ινδίας (ποδόσφαιρο ανδρών)
Η εθνική ομάδα ποδοσφαίρου της Ινδίας είναι το αντιπροσωπευτικό συγκρότημα της Ινδίας στις διεθνείς ποδοσφαιρικές διοργανώσεις. Τελεί υπό τον έλεγχο της Πανινδικής Ποδοσφαιρικής Ομοσπονδίας (AIFF). Κύρια έδρα της ομάδας είναι το Γιούμπα Μπαράτι Κριράνγκαν στην Καλκούτα.